Document ID: 32008D0963

32008D0963
L 349/1
SLUŽBENI LIST EUROPSKE UNIJE
09.12.2008.
ODLUKA KOMISIJE
od 9. prosinca 2008.
o izmjeni priloga direktivama 2004/17/EZ i 2004/18/EZ Europskog parlamenta i Vijeća o postupcima javne nabave, u pogledu njihovih popisa naručitelja i javnih naručitelja
(priopćena pod brojem dokumenta C(2008) 7871)
(Tekst značajan za EGP)
(2008/963/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnoga gospodarstva, energetskom i prometnom sektoru te sektoru poštanskih usluga (1), a posebno njezin članak 70. točku (a),
uzimajući u obzir Direktivu 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (2), a posebno njezin članak 79. stavak 1. točke (d) i (e),
budući da:
(1)
Prilozi od I. do V. i od VII. do X. Direktivi 2004/17/EZ ne sadrže popise naručitelja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, koji su uključeni u priloge od I. do IX. Direktivi Vijeća 93/38/EEZ od 14. lipnja 1993. o usklađivanju postupaka nabave subjekata koji djeluju u sektoru vodnoga gospodarstva te energetskom, prometnom i telekomunikacijskom sektoru (3) Ugovorom o pristupanju iz 2003 (4).
(2)
Prilog III. Direktivi 2004/18/EZ ne sadrži popis javno-pravnih tijela Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, koji su uključeni u Prilog I. Direktivi Vijeća 93/37/EEZ od 14. lipnja 1993. o usklađivanju postupaka za sklapanje ugovora o javnim radovima (5) Ugovorom o pristupanju iz 2003.
(3)
Prilog IV. Direktivi 2004/18/EZ ne sadrži popis središnjih državnih tijela Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, koji su uključeni u Prilog I. Direktivi 93/36/EEZ Ugovorom o pristupanju iz 2003.
(4)
U skladu s člankom 73. Direktive 2004/17/EZ, upućivanja na Direktivu 93/38/EEZ stavljenu izvan snage tumače se kao upućivanja na Direktivu 2004/17/EZ u skladu s korelacijskom tablicom u Prilogu XXVI. Direktivi 2004/17/EZ, osiguravajući tako da su naručitelji navedeni u Direktivi 93/38/EEZ kako je izmijenjena Ugovorom o pristupanju iz 2003. zaista uključeni u relevantne priloge Direktivi 2004/17/EZ.
(5)
U skladu s člankom 82. Direktive 2004/18/EZ, upućivanja na Direktive 93/36/EEZ i 93/37/EEZ stavljene izvan snage tumače se kao upućivanja na Direktivu 2004/18/EZ u skladu s korelacijskom tablicom u Prilogu XII. Direktivi 2004/18/EZ, osiguravajući tako da su javni naručitelji navedeni u direktivama 93/36/EEZ i 93/37/EEZ kako je izmijenjena Ugovorom o pristupanju iz 2003. zaista uključeni u relevantne priloge Direktivi 2004/18/EZ.
(6)
Priloge od I. do V. i od VII. do X. Direktivi 2004/17/EZ te priloge III. i IV. Direktivi 2004/18/EZ potrebno je zbog jasnoće ažurirati kako bi uključili odgovarajuće popise sektorskih naručitelja i javnih naručitelja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke.
(7)
Prilog VI. Direktivi 2004/17/EZ ne odnosi se na naručitelje u sektoru poštanskih usluga Češke, Estonije, Cipra, Latvije, Litve, Mađarske, Malte, Poljske, Slovenije i Slovačke.
(8)
U skladu s člankom 71. Direktive 2004/17/EZ i člankom 12. Direktive 2004/18/EZ, države članice su imale mogućnost da, u pogledu poštanskih usluga, odgode primjenu članka 6. Direktive 2004/17/EZ do 31. prosinca 2008.
(9)
Kako bi se uzele u obzir zakonodavne izmjene, potrebno je u skladu s njima ažurirati popis naručitelja u sektoru poštanskih usluga naveden u Prilogu VI. Direktivi 2004/17/EZ.
(10)
Pored toga, priloge Direktivama 2004/17/EZ i 2004/18/EZ potrebno je ažurirati kako bi odražavale administrativne promjene u državama članicama.
(11)
Mjere predviđene ovom Odlukom u skladu su s mišljenjem Odbora osnovanog Odlukom Vijeća 71/306/EEZ (6),
DONIJELA JE OVU ODLUKU:
Članak 1.
Prilozi od I. do X. mijenjaju se kako slijedi:
(1)
Prilog I. zamjenjuje se tekstom iz Priloga I. ovoj Odluci.
(2)
Prilog II. zamjenjuje se tekstom iz Priloga II. ovoj Odluci.
(3)
Prilog III. zamjenjuje se tekstom iz Priloga III. ovoj Odluci.
(4)
Prilog IV. zamjenjuje se tekstom iz Priloga IV. ovoj Odluci.
(5)
Prilog V. zamjenjuje se tekstom iz Priloga V. ovoj Odluci.
(6)
Prilog VI. zamjenjuje se tekstom iz Priloga VI. ovoj Odluci.
(7)
Prilog VII. zamjenjuje se tekstom iz Priloga VII. ovoj Odluci.
(8)
Prilog VIII. zamjenjuje se tekstom iz Priloga VIII. ovoj Odluci.
(9)
Prilog IX. zamjenjuje se tekstom iz Priloga IX. ovoj Odluci.
(10)
Prilog X. zamjenjuje se tekstom iz Priloga X. ovoj Odluci.
Članak 2.
Prilozi III. i IV. Direktivi 2004/18/EZ mijenjaju se kako slijedi:
(1)
Prilog III. zamjenjuje se tekstom iz Priloga XI. ovoj Odluci.
(2)
Prilog IV. zamjenjuje se tekstom iz Priloga XII. ovoj Odluci.
Članak 3.
Ova se Odluka primjenjuje od 1. siječnja 2009.
Članak 4.
Ova je Odluka upućena državama članicama.
Sastavljeno u Bruxellesu 9. prosinca 2008.

Labels: 14
8
3
0
12